ການ​ເລີ່ມ​ໃຊ້ ເຂື່ອນ​ໄຟ​ຟ້າ ໃນ​ແມ່​ນ້ຳ​ຂອງ ກໍ່​ໃຫ້​ມີ​ ຄວາມ​ຢ້ານ​ກົວ ​ເຖິງ​ຜົນ​ກະ​ທົບ ​ທີ່ບໍ່​ສາ​ມາດ​ຢຸດ​ໄດ້​
ປະ​ຊາ​ຊົນ​ 50 ລ້ານ​ຄົນ​ທີ່​ອາ​ໄສ​ຢູ່​ຕາມ​ລຳ​ແມ່​ນ້ຳ​ຂອງ​ ແມ່ນ​ອາ​ໄສ​ການ​ທຳ​ມາ​ຫາ​ກິນ​ຢູ່​ແມ່ນ້ຳດັ່ງກ່າວ, ດ້ວຍປາ ແລະ ຕະກອນ ທີ່ມັນພັດມານຳ
ບັນດານັກວິຈານ ກ່ຽວກັບ ເຂື່ອນໄຟຟ້າ ໄຊຍະບູລີ ທີ່ມີກຳລັງ 1,285 ເມກະວັດ ໃນ ພາກເໜືອຂອງລາວ ຢ້ານວ່າ ການປັບປຸງເມື່ອບໍ່ດົນມານີ້ຕໍ່ໂຄງການທີ່ມີບັນຫາດັ່ງກ່າວ ຈະບໍ່ພຽງພໍທີ່ຈະຮັກສາແມ່ນ້ຳຂອງຈາກສະຖານະການທີ່ຮ້າຍແຮງ ເມື່ອເຂົາເຈົ້າເລີ່ມ ຜະລິດໄຟຟ້າຢ່າງເຕັມທີ່ໃນເດືອນໜ້າ ຫຼັງຈາກການກໍ່ສ້າງດົນ 7 ປີ, ມັນຈະເປັນເຂື່ອນທຳອິດຈາກ 11 ແຫ່ງທີ່ຖືກວາງແຜນ ໄວ້ສຳລັບແມ່ນໍ້າທາງພາກໃຕ້ຂອງ ຈີນ, ເຊິ່ງໄດ້ສ້າງເຂື່ອນ 11 ແຫ່ງຢູ່ຕາມແມ່ນ້ຳຂອງ ນັ້ນແລ້ວ, ທີ່ຈະເລີ່ມປະຕິບັດງານ ປະຊາຊົນ 50 ລ້ານຄົນທີ່ອາໄສຢູ່ຕາມລຳແມ່ນ້ຳຂອງ ແມ່ນອາໄສການທຳມາຫາກິນຢູ່ ແມ່ນ້ຳດັ່ງກ່າວ, ດ້ວຍປາ ແລະ ຕະກອນ ທີ່ມັນພັດມານຳ ບັນດານັກຄົ້ນຄວ້າ ແລະ ຜູ້ ສະໜັບສະໜູນສິ່ງແວດລ້ອມກ່າວວ່າ ເຂື່ອນດັ່ງກ່າວອາດໄປກີດກັ້ນທັງສອງຢ່າງນັ້ນ ທ່ານ ບຣາຍອັນ ອາຍເລີ ນັກວິໄຈອາວຸໂສ ຢູ່ສູນກາງ ສຕິມສັນ ທີ່ມີຫ້ອງການຕັ້ງຢູ່ນະ ຄອນຫຼວງ ວໍຊິງຕັນ, ຜູ້ທີ່ນຳໜ້າກຸ່ມຄົ້ນຄວ້າໂຄງການນະໂຍບາຍແມ່ນ້ຳຂອງ ໄດ້ກ່າວ ຕໍ່ວີໂອເອວ່າ “ດ້ວຍໄພແຫ້ງແລ້ງຂອງປີນີ້ ແລະ ການມີສ່ວນໃນລະດັບແມ່ນ້ຳທີ່ຕ່ຳກວ່າ ເກົ່າຈາກ ຜົນກະທົບທີ່ສະສົມມາຈາກການກັກນ້ຳໄວ້ຢູ່ຕົ້ນຂອງເຂື່ອນ, ຂ້າພະເຈົ້າຄິດ ວ່າ ສິ່ງທີ່ເອີ້ນວ່າ ຜົນກະທົບຕໍ່ລະບົບນິເວດຂອງແມ່ນ້ຳຂອງ ແມ່ນອາດໄດ້ມາຮອດແລ້ວ ຖ້າບໍ່ແມ່ນ, ມັນກໍຄົງຈະຫຍັບເຂົ້າມາໃກ້ໆໃນໄວໆນີ້ ” ທ່ານໄດ້ກ່າວວ່າ “ນັ້ນກໍໝາຍຄວາມວ່າ ຜົນກະທົບທີ່ສະສົມມາຂອງເຂື່ອນພວກນີ້ ແມ່ນ ກຳລັງສ້າງຂະບວນການທີ່ຈະຫຼຸດຜ່ອນຄວາມໃຫຍ່ໂຕຂອງແມ່ນ້ຳຂອງ ໄປເປັນແມ່ນ້ຳ ທີ່ຖືກຄວບຄຸມ ແລະ ຖືກຈັດການທັງໝົດໃນທີ່ສຸດ, ແລະ ດັ່ງນັ້ນ ຊັບສິນທຳມະຊາດຂອງ ສິ່ງທີ່ແມ່ນ້ຳຂອງໄດ້ສະໜອງໃຫ້ນັ້ນແມ່ນຈະຖືກກະທົບ ແລະ ອາດຖືກລົບລ້າງໄປ ” ແມ່ນ້ຳດັ່ງກ່າວໄຫຼຍາວກວ່າ 4,000 ກິໂລແມັດຈາກພູພຽງ ຕິເບດ ຂອງຈີນ ຜ່ານ ມຽນມາ, ໄທ, ລາວ, ກຳປູເຈຍ ແລະ ຫວຽດນາມ ຫາທະເລຈີນໃຕ້